**VIRTUALNA UČIONICA – UČIMO ZAJEDNO!**

**RAZRED: 4.B**

**NASTAVNI TJEDAN: 23.3. – 27.3.2020.**

**4. SAT NA DALJINU: 25.3.2020. SRIJEDA**

**NASTAVNA JEDINICA: Jahreszeiten und Monate (Godišnja doba i mjeseci)**

**ROK ZA IZVRŠENJE OBAVEZA: 30.3.2020. PONEDJELJAK ili kad možete 😊**

Dragi moji učenici i učenice,

prvo vam svima želim da budete zdravi i veseli i da se i dalje hrabro držite unatoč nepogodama koje su nas snašle proteklih dana! Stalno mislim na sve vas i jedva čekam da se ponovo, čim prije, vidimo u školi. Želim da to znate. Vaša Frau K.

RJEŠENJA DOMAĆE ZADAĆE

Usporedite svoja rješenja s ovima. Ispravite si pogreške!

**Zadatak 7 na str. 45 udžbenika**

Schreibe und lies. Piši i čitaj. Na svaku crtu upišite naziv prostorije, npr. *Badezimmer* (oblik *im* ili *in der* već piše u rečenici).

Frau Gruber kocht in der Küche.

Inge duscht im Badezimmer. (ili im Bad)

Katja lernt im Kinderzimmer.

Herr Gruber telefoniert im Flur.

Paul saugt Staub im Wohnzimmer.

Monika spült das Geschirr in der Küche.

**Zadaci 1, 2, 3, 4 na zelenim stranicama 47/47 u udžbeniku:** Rješenja su na str. 111 u udžbeniku. Usporedite ih sa svojima, stavite si kvačice za točne odgovore, a minuse za netočne, te na kraju pošteno zbrojite sve bodove i sami sebe ocijenite s jednim od tri smajlića. 😊 Kad se ponovo vidimo u školi, provjerit ću i vaše udžbenike i radne bilježnice!

**Zadaci 7, 8, 9 u radnoj bilježnici na str. 31**

Prvo obavezno pročitajte uputu i pogledajte navedeni primjer, onda rješavajte zadatak!

**Zadatak 7 uz zvučni zapis 40 s CD-a:**

Hör zu, verbinde und sage. Slušaj, spoji i reci. Wer ist wo? Tko je gdje?

Frau Wagner ist im Wohnzimmer. – slika prostorije 1

Herr Wagner ist im Flur. – slika prostorije 4

Oma ist in der Küche. – slika prostorije 3

Markus ist im Bad (Badezimmer). – slika prostorije 5

Julia ist im Kinderzimmer. – slika prostorije 2

**Zadatak 8:**

Schreibe. Piši. Wer macht was und wo? Tko radi što i gdje?

Die Oma kocht in der Küche.

Die Mutter telefoniert im Flur.

Der Vater hört Musik im Schlafzimmer.

Der Opa duscht im Badezimmer. Ili Der Opa badet (kupa se) im Badezimmer.

**Zadatak 9:**

Finde in jedem Satz 2 Fehler – unterstreiche diese 2 Wörter und schreibe sie auf die Linie rechts. Pronađi u svakoj rečenici 2 pogreške – podcrtaj te 2 pogrešno napisane riječi i napiši ih točno desno na crtu.

**POGREŠNO TOČNO**

1. wont, Gartenstrase wohnt, Gartenstraße

2. oma, küche Oma, Küche

3. Muter, telefonirt Mutter, telefoniert

4. Ih, schpiele Ich, spiele

5. Zi, spult Sie, spült

**SADRŽAJI DANAŠNJEG SATA**

Danas ćemo započeti lekciju 5 o godišnjim dobima.

Najprije ćemo naučiti kako se zovu godišnja doba, a zatim - mjeseci.

Srećom, već znamo riječ „godina“ (Jahr) jer smo je upotrebljavali u množini kad smo govorili koliko tko ima godina (npr. Ich bin 11 Jahre alt.)

A znamo već i imena 7 mjeseci. Učili smo ih i pisali u datumima od početka školske godine, kada je bio mjesec rujan (September), sve do danas kad imamo ožujak (März).

PRVI DIO

Otvorite **udžbenik na str. 50**: naslov je DIE JAHRESZEITEN – GODIŠNJA DOBA.

Pogledajte slike i nazive iznad slika.

Sada kliknite na donji link, poslušajte i, kad treba, ponovite za mnom pazeći na izgovor!

Link: <https://voca.ro/ct9nzbmrEbO>

Ako želite, sada možete (ali ne morate) riješiti **zadatak 1 na istoj stranici**. Poslušajte **zvučni zapis 41 s CD-a** i označite kojem godišnjem dobu pripadaju tipični zvukovi koje čujete.

**Onda poslušajte pjesmicu „Es war eine Mutter“** („Bila jednom jedna majka“) **na zvučnom zapisu 42 i 43 s CD-a.** Pjesmica govori o majci koja je imala četvero djece: proljeće, ljeto, jesen i zimu. Svako dijete donosi majci, ali i nama, ljudima, nešto posebno. **Možete li zaključiti što točno donosi koje godišnje doba?**

Istu pjesmicu možete poslušati u nešto veselijoj verziji s još jednom strofom:

<https://bit.ly/3dwUj7R>

**Sada riješite zadatak 2 na istoj stranici.** Povežite nazive i simbole godišnjih doba (sličice).

Poslušajte izgovor tih riječi: <https://voca.ro/eL3gJMOL0jF>

**I na kraju ovog dijela, provjerite jeste li zapamtili kako se zove koje godišnje doba!**

Spojite riječ i sliku te pročitajte riječi naglas.

Kliknite na: <https://bit.ly/3ak31Ev>

Po običaju, na kraju tog vrlo jednostavnog zadatka, stisnite plavi gumb i provjerite rješenja.

Ako ste se umorili, slobodno se odmorite koji sat ili dan! 😊

DRUGI DIO

**Kad se vratite na učenje, najprije pogledajte video o pužu i kišnoj glisti.**

Pužica Monika – die Schnecke Häuschen Monika – i njezin prijatelj kišna glista Schorsch – der Regenwurm Schorsch – idu u isti razred u školu i imaju zanimljivog učitelja! On im danas objašnjava nazive mjeseci u godini. **Pažljivo slušajte nazive mjeseci!**

Link: <https://bit.ly/2WJqivx>

**Onda otvorite udžbenik na str. 51**: naslov je DIE MONATE – MJESECI.

**Sada poslušajte mene i, kad treba, ponovite za mnom nazive mjeseci.**

Kliknite na: <https://voca.ro/i6JSUlPIPHI>

**Riješite zadatak 3 u udžbeniku. Spojite mjesece i slike.**

SAVJET: Prvo napišite broj mjeseca (npr. 3 za ožujak tj. März) uz sliku za koju ste sigurni da je točna, ovdje, konkretno uz sliku visibabe kao vijesnika proljeća, a ožujak je, znamo, prvi proljetni mjesec!

Najprije na slikama potražite Božić, Uskrs, Valentinovo, listopad i upišite njihove mjesece / brojeve, a onda riješite ostale. Obratite pažnju na pozdrave na dvjema slikama (na jednoj tek stižete na more, a na drugoj odlazite s mora).

**Zatim otvorite bilježnicu, napišite naslov i prepišite ili isprintajte i zalijepite sljedeći** **„plan ploče“**!

**Jahreszeiten und Monate**

Godišnja doba i mjeseci

Ein Jahr hat vier (4) Jahreszeiten. *Nacrtajte u boji neki simbol za god. doba!*

**Die Jahreszeiten heißen:**

der Frühling

der Sommer

der Herbst

der Winter

Ein Jahr hat zwölf (12) Monate. *Na crtu upišite ime hrvatskog mjeseca!*

**Die Monate heißen:**

1. Januar - siječanj 7. Juli - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Februar - \_\_\_\_\_\_\_\_\_\_\_\_\_\_\_\_\_ 8. August - kolovoz

3. März - ožujak 9. September - \_\_\_\_\_\_\_\_\_\_\_\_\_\_\_\_\_\_\_\_\_

4. April - travanj 10. Oktober - listopad

5. Mai - \_\_\_\_\_\_\_\_\_\_\_\_\_\_\_\_\_\_\_\_ 11. November - \_\_\_\_\_\_\_\_\_\_\_\_\_\_\_\_\_\_\_\_\_

6. Juni - \_\_\_\_\_\_\_\_\_\_\_\_\_\_\_\_\_\_\_\_ 12. Dezember - prosinac

**DOMAĆA ZADAĆA: radna bilježnica str. 32/33 zadaci 1, 2, 3**

Kad i ako stignete, bez pritisaka i krutih rokova jer je jedino važno da budete dobro!

Ako stignete do sljedećeg ponedjeljka, odlično. Ako ne, napravit ćete kad budete u prilici.

Tschüs, liebe Kinder! 😊

Voli vas vaša Frau Kalinski